ming030890/wiki-yue-high-quality huggingface dataset:
小行星

小行星（英文：Asteroid）係太陽系種好細嘅行星，圍住太陽咁轉。佢哋細個行星，又大過流星。傳統來講，小行星只係講內太陽系，因為當時外太陽系唔係咁清楚。最大型嘅小行星而家開始重新分類，被定義為矮行星。小行星同彗星好似，分別只係彗星會有彗尾。
根據已知嘅大約一百萬個小行星， 大部分小行星就係位於火星同木星之間，距離太陽大約2到4個AU，呢個地方叫做主要小行星帶。所有小行星加埋嘅總質量淨係得地球嘅月球嘅3%。大多數主要小行星都係沿住稍微橢圓形、穩定嘅軌道運行，朝住同地球一樣嘅方向，圍住太陽轉一圈要三到六年。
小行星歷史上都係由地球觀察到嘅。第一次近距離觀察小行星係由伽利略號做嘅。之後，NASA同JAXA發射咗幾個專門研究小行星嘅任務，仲有幾個計劃喺進行中。NASA嘅NEAR Shoemaker研究咗Eros，而Dawn就觀察咗Vesta同Ceres。JAXA嘅Hayabusa同Hayabusa2分別研究咗Itokawa同Ryugu，仲帶返樣本返嚟。OSIRIS-REx就研究咗Bennu，2020年收集咗樣本，2023年送返地球。NASA嘅Lucy，2021年發射，負責研究十個唔同嘅小行星，包括兩個來自主要帶同八個木星特洛伊小行星。Psyche，2023年10月發射，目標係研究金屬小行星Psyche。
近地小行星有可能會威脅地球上所有生命，諗起撞擊可能造成嘅白堊紀–古新世滅絕就令人心驚。為咗應對呢個危險，2022年9月，雙小行星重定向測試太空船成功透過撞擊非威脅性小行星Dimorphos改變咗佢嘅軌道。

術語
一幅合成圖像，以相同比例展示截至2012年前被高解析度拍攝嘅小行星，從最大到最細依次為：灶神星、露西亞星、馬提德星、艾達星同佢嘅衛星達克特星、愛神星、加斯帕雷星、斯坦斯星、糸川星。灶神星（左），穀神星（中）同月亮（右）對比圖
2006年，國際天文聯會（IAU）提出咗一個新嘅廣義術語「小太陽系天體」，定義為太陽系入面，唔係行星、矮行星或天然衛星嘅天體，呢個分類包括小行星、彗星同最近發現嘅新天體類別。 按IAU話，「雖然仍可使用『小行星』一詞，但通常會優先用『小太陽系天體』。」
歷史上，第一個被發現嘅小行星穀神星最初被視為一顆新行星。隨住其他類似天體嘅發現，佢哋當時睇落同星星差唔多，都係光點，幾乎冇行星盤面，不過由於佢哋嘅運動方式，仍然可以同恒星區分。呢啲發現促使天文學家威廉·赫歇爾爵士建議用「小行星」一詞，喺19世紀中後期，「小行星」同「行星」（唔一定特指「小行星」）仲會交替使用。
以前，圍繞太陽嘅小天體一般分為彗星、小行星同流星體，任何小過1米嘅天體都叫做流星體。「小行星」呢個術語冇正式定義過， 一般可以指「一種圍繞太陽運行但唔符合行星或矮行星標準、不規則形狀嘅岩石天體」。 小行星同彗星最大嘅分別係彗星因為太陽輻射令佢表面嘅冰升華，會出現彗髮（尾巴）。某啲天體最初被歸為小行星，但之後顯示有彗星活動嘅證據。而有啲彗星（可能係全部）最終會耗盡表面揮發性冰，變得似小行星。另一個分別係彗星通常有更高離心率嘅軌道，而高離心率嘅小行星可能係休眠或者死亡嘅彗星。
木星軌道外嘅小行星有時亦會被稱為「小行星」，特別係普及科學嘅介紹中。不過，現時越嚟越多人將「小行星」限制喺太陽系內側嘅小天體。所以，本文大多集中討論傳統小行星，包括小行星帶、木星特洛伊小行星同近地天體。
由穀神星喺1801年被發現後近兩個世紀內，已知小行星主要都喺木星軌道內運行，雖然有啲，例如944 Hidalgo，會短暫越過木星軌道。由1977年凱龍星開始，天文學家發現有細小天體長期喺木星以外存在，現稱為半人馬小行星。1992年，阿爾比恩星被發現，呢係第一個發現喺海王星以外嘅天體（冥王星除外）；之後發現咗大量類似天體，稱為跨海王星天體。再向外延伸就係凱伯帶、散射盤天體同更遠嘅奧爾特雲，假設為彗星主要儲存庫。佢哋位於太陽系冰冷嘅外圍區域，嗰度嘅冰能保持固態，所以彗星狀天體顯示較少彗星活動；如果半人馬小行星或者跨海王星天體接近太陽，佢哋嘅揮發性冰將會昇華，傳統定義會將佢哋歸為彗星。
凱伯帶嘅天體被稱為「物件」，部分原因係避免將佢哋分類為小行星或者彗星。 一般認為佢哋主要係彗星組成，不過有啲可能更似小行星。 佢哋嘅軌道一般冇彗星嗰啲咁高離心率，而且目前發現嘅比傳統彗核更大。近年觀察，例如星塵號探測器收集嘅彗塵分析，顯示彗星同小行星之間嘅界線越嚟越模糊， 提出「彗星同小行星之間係一個連續體」而唔係明確界線。
2006年，IAU為最大嘅小行星——足夠大到能夠喺自身重力作用下成為橢圓形嘅天體——設立咗矮行星類別。小行星帶中唯一進入呢個類別嘅係穀神星，直徑約975 km（606 mi）。
陳雋鶱

陳雋鶱，香港親中派政治人，PA House Asia Ltd. 創辦人兼執行董事被傳媒喻為「鋼琴王子」。
陳樂怡

陳樂怡，香港親中派政治人。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。
香港街頭小食

香港街頭小食嘅發展源遠流長，由19世紀開始，香港已開始有路邊攤檔，佢哋都係為咗維持生計以及照顧社會草根階層人士嘅飲食所需而出現嘅，至於街邊小食攤檔就喺1950至1960年代初發展最為蓬勃，賣嘅小食種類繁多而且價錢平，因而深受歡迎，後因衞生問題被政府逐步驅除，呢啲路邊攤檔就開始搬入舖頭維持經營，雖然唔喺路邊「推車仔」，但所出售嘅嘢食仍然係街頭所賣嘅小食，因此極受歡迎。
香港街頭小食嘅種類好多，例如雞蛋仔、碗仔翅、臭豆腐、生菜魚肉湯、魚蛋、砵仔糕、牛雜、格仔餅、炸魷魚鬚、串燒、燒賣、煎釀三寶等等都屬呢類，佢哋大多用紙袋或發泡膠盒裝，再用竹簽或膠匙食用，即買即食，冇任何餐枱等設備。由香港街頭小食嘅特色同發展，可見香港人獨有嘅香港飲食文化特色。香港人除咗平日生活節奏快捷、工作速度快之外，喺飲食方面亦可以顯出港人講求快速嘅心態，唔止食嘅要快，連製作嘢食都要快，先能夠喺社會生存，街頭小食正正顯示出呢個特點。據《蘋果日報》喺2002年8月8號嘅一篇報道講，香港人每日就食咗 55 噸，約 375 萬粒魚蛋，數量驚人，足見香港人對街頭小食嘅熱愛。

歷史發展
街頭小食最初亦係喺街邊檔口先出現。街邊檔口嘅發展可謂源遠流長，早喺1880年代已經有街邊檔口出現，佢哋日以繼夜做生意，而當時亦已有大牌檔嘅出現，大牌檔亦係喺街頭擺賣嘅，係領有政府牌而擁有比小販更大面積嘅地方去擺賣，同小販有相似嘅地方，其後更開始有「為食街」嘅出現，所謂「為食街」係指一啲熟食小販集中喺一處地方賣嘢食畀低下階層市民，而最早期嘅「為食街」喺中環士丹利街同嘉咸街交界，街內有多個賣早、午、晚三餐同宵夜、糖水（甜湯）嘅熟食小販，1950、60年代開始出現咗大量小販賣街頭小食，至1970年代開始，政府為整頓市容，重新規劃城市，開始抑止街邊攤檔阻街情況，到1997年回歸後，政府因為路邊擺賣食物衍生衛生問題而大力打擊呢啲無牌小販，令街邊小販嘅數目驟然回落，到近年，小販數目已大不如前，但街頭小食已唔再局限於「街頭」，而開始進佔舖頭繼續經營，小販開始進佔舖頭經營除咗係因為政府大力打擊令佢哋無法繼續喺街頭生存，同時亦因為1997年香港發生金融風暴，店舖租金大幅下跌，令小販畀得起舖租，而開始喺舖頭經營，而且越來越受歡迎，舖頭越開越多，而且多數集中喺一處經營，好似旺角嘅花園街、油麻地嘅廟街等都有大量嘅街頭小食賣。時至今日，香港人要食街頭小食，大多喺呢啲舖頭買完即食。

特點
即買即食，嘢食亦係即時可以整好，迎合講求快捷方便、慳時間嘅香港人。嘢食係普遍利用紙袋、竹簽食，都係用完即棄嘅。
好多都唔多健康。老香港流行嘅街頭小食，例如油炸糭、炸酥盒（即一種好似墨盒狀嘅油器，裏面有蘿蔔絲）都含有大量脂肪。而「飛機欖」（即一啲裝有三、四個甘草或辣椒欖嘅小包）等就喺醃製過程上用上大量嘅糖或鹽。雖然近年香港提倡健康飲食，但喺旺角街頭重可以睇到形形色色嘅煎炸嘢食（好似煎釀三寶、炸魷魚鬚等）或高糖份嘅小食（好似雞蛋仔、格仔餅等），可見香港人以食為先嘅文化。
製作速度快，相比其他快餐等膳食平同唔費時。

學者分析
學者一般認為，街頭小食同香港人生活同香港社會有密切關係，係香港嘅通俗文化。學者白頌麒指出香港街頭小食雖然唔衛生，會令食客唔舒服，但食客唔會因此卻步，但會加緊留意當中嘅衞生，日後小心揀，反映出食客好鍾意街頭小食但唔會盲目，而會自行進行觀察嘅飲食文化。此外，佢亦指出從顧客多數係幾個人一齊食可見香港人鍾意同三五知己一齊食嘅飲食文化。
阿拉伯復興社會黨－敘利亞地區

阿拉伯復興社會黨－敘利亞地區，簡稱敘利亞復興黨，係敘利亞由1963年到2024年嘅執政黨，直至到阿薩德政權冧檔之後，就唔再管治個國家，仲喺幾日之後長期解散。

歷史
呢個黨喺1947年4月創黨，係阿拉伯復興主義喺敘利亞嘅地區黨。到1963年，敘利亞發生政變，敘利亞第二共和國冧檔，改為由呢個黨控制個國家。喺之後嘅61年，呢個黨都會係個國家嘅唯一執政黨，而自從2000年開始亦係巴沙爾·阿薩德嘅獨裁政黨。到2024年12月，阿薩德政權冧檔令個黨唔再控制個國家 ，而個黨喺同一個月亦都宣佈長期解散。

政治取態
個黨係屬於阿拉伯復興主義嘅主要黨派之一，喺政治光譜度屬於極左派。個黨喺歷史上曾經有唔同嘅內部紛爭，所以敘利亞亦都喺呢個黨嘅統治期間，發生過唔少嘅政變。由於個黨好多時都係靠軍事嚟維持控制國家嘅唔同層面，包括教育、醫療、交通、同經濟等等，所以唔少人都認為個黨係有軍國同埋集權嘅傾向。
局部類固醇戒斷

外用類固醇戒斷同義詞局部類固醇成癮、類固醇皮膚炎、灼紅皮膚症候群、紅皮膚症候群、醫源性剝落性皮膚炎（特發性紅皮病）外用類固醇引起嘅灼紅皮膚症候群。鼻有標誌嘅面部圖案，倖免於手掌（腳底亦都難以倖免埋）。病徵紅皮膚（英文：Flushing (physiology)）、灼熱感、甩皮、𢱑痕起因長期頻繁咁去用外用類固醇（英文：Topical steroid）之後停用預防用類固醇藥膏少過兩個禮拜盛行率未知分類同拎醫學專科皮膚科[改呢版嘅維基數據]
外用類固醇戒斷，又叫做灼紅皮膚或者類固醇皮膚炎，據報指去用外用類固醇（英文：Topical steroid）兩個禮拜或更長時間然後停用嘅人就會出現呢個情況。呢種情況通常需要至少持續一年以上每日係咁用外用類固醇，症狀會喺停用類固醇之後嘅幾日至幾個禮拜內發生，正常咁樣用係唔會發生呢種情況。症狀會影響皮膚，包括皮膚患處會發紅、腫脹、有灼熱感同埋痕，跟住之後皮膚患處可能會甩皮。
呢種情況通常需要超過兩個禮拜以上每天咁樣去用外用類固醇，但係有時類固醇嘅使用量甚至更加少都會出現呢種情況。呢個似乎係局部去用皮質類固醇嘅特定不良反應。異位性皮膚炎患者嘅風險最大。呢個亦都係類固醇特有嘅副作用。併發症包括可能有失眠同埋出現續發性感染。
局部類固醇戒斷嘅情況反應很少見，呢種情況喺1979年第１次被描述出嚟，成年人同細路都有病例報告。大約80%嘅患者都係女性。治療方法包括逐漸或者突然停用外用類固醇，諮詢同冷敷亦都可能有幫助。

徵兆同症狀
外用類固醇引起嘅灼紅皮膚症候群。下臂同手嘅典型模式。
外用類固醇成癮嘅特徵係無辦法控制、擴散性皮膚炎同埋皮膚發炎惡化，呢個需要用到更強嘅外用類固醇先至可以得到同第一次處方相同嘅效果。呢個循環被叫做類固醇成癮症候群。當停咗外用類固醇藥物嘅治療嗰時，皮膚會有一段時間出現發紅、灼熱感、深層而無法控制嘅痕、結痂、皮膚發熱、腫脹、刺痛、蕁麻疹及／或有液體滲出嚟。呢個又叫做「紅皮膚症候群」或者「局部類固醇戒斷症」。戒藥（英文：Drug withdrawal）期過咗之後，異位性皮膚炎可以停止或比以前冇咁嚴重。男性嘅陰囊區域亦都有報告話有外用類固醇成癮。
外用類固醇成癮嘅其他症狀包括神經痛、失眠、出汗過多、焦慮、嚴重抑鬱、疲勞、眼睛問題同埋頻繁感染。

期間持續
急性局部皮質類固醇戒斷嘅持續時間係可變嘅；皮膚可能需要幾個月至幾年先至可以恢復返原本嘅狀態。去用類固醇嘅持續時間可能會影響恢復因子時間，而用類固醇最耐嘅患者報告恢復得最慢。

原因
經歷呢種戒斷，通常需要每日誤用及/或持續２—４個月去用外用類固醇，具體取決於外用皮質類固醇嘅效用。喺某啲情況下，淨係用兩個禮拜之後就會出現呢種情況。
喺某啲地區，由於喺美白（中文：美白）產品裡面添加咗類固醇，因為咁而產生呢啲副作用。

機制
歷史上，啲人認為皮質醇淨係由腎上腺去產生，但係研究顯示人類皮膚入面嘅角質形成細胞亦都會產生皮質醇。 長期咁去用外用類固醇會改變淋巴球表面糖皮質激素受體嘅表達模式；對 TS產生抗藥性嘅患者嘅GR-α同GR-β比率低啲。另外，「紅皮膚症候群」嘅紅斑特徵係由於儲存內皮嘅一氧化氮嘅釋放同埋跟住之後嘅真皮血管舒張令到咁樣。

診斷
診斷基於停止長期去用外用類固醇之後幾個禮拜內出現嘅皮疹。具體嘅跡象包括面嘅下半部紅腫（但鼻或者嘴周圍嘅地方唔發紅）嘅「車頭燈標誌」； 喺下臂同手部突然停止嘅反彈性爆發嘅「紅袖」；同埋皮膚彈性降低嘅「大象皺紋」。
將呢種狀況同類固醇最初用嚟治療嘅皮膚狀況區分嚟分開可能係好難嘅。灼紅皮膚可能會被誤診。
根據臨床症狀嚟診斷，通常皮膚切片（英文：Skin biopsy）對診斷無幫助。好難去分辨係唔係原本用類固醇治療嘅皮膚病復發。

預防
呢個情況係可以避免，只要唔好連續超過兩個禮拜咁樣去用類固醇藥膏就得。

治療
治療方法包括停晒去用所有類固醇，無論係逐漸咁停定係突然咁停，亦都可以短期咁逐漸減少口服類固醇嘅劑量。
保持受影響位置乾燥同唔受感染會加速癒合[未記出處或冇根據]。避免去用保濕霜，因為任何潮濕都會延長癒合過程仲會促進細菌嘅生長[未記出處或冇根據]。抗組織胺藥（中文：抗組織胺藥）可能幫到手止痕。免疫抑制劑同埋光療亦可能對某啲人有幫助。 提供心理支援通常都係建議嘅。其他嘅處理方法包括抗組織胺藥或者加巴噴丁（中文：加巴噴丁）。
而家，文獻入面已經記錄咗嘅治療方法包括他克莫司（中文：他克莫司）、吡美莫司（英文：Pimecrolimus）同埋杜皮克斯（英文：Dupilumab）。有啲醫生亦都發現口服獨克士黴素（英文：Doxycycline）及/或外用克林黴素（英文：Clindamycin）都有正面嘅效果。
局部類固醇戒斷嘅症狀可能持續幾個禮拜甚至幾年。
網上社交媒體已經聚集咗成千上萬嘅人，佢哋對呢個主題嘅討論已經好普遍，佢哋亦都喺成個康復過程入面互相支持。

流行病學
呢個情況嘅盛行率仲係唔清楚。無論係成年人同細路都報告咗好多由輕度至嚴重嘅病例。日本有一項針對外用皮質類固醇嚟治療異位性皮膚炎患者嘅調查估計，大約有１２%嘅成年患者雖然大約有１２%嘅成年患者實際上係對外用皮質類固醇上癮，但係佢哋可能似乎睇起嚟係未受控制嘅病例。

歷史
根據以實證醫學（英文：Evidence-based medicine）架構同埋現行嘅臨床決策研究標準，喺2016年進行咗一個系統性審查（統合分析），仲喺2020年重新發布同更新。
帶正負號

帶正負號（英文：signed），簡稱帶號，喺中國大陸叫有符號，喺電腦運算，係指一個概念上嘅數值可以係零或者正數，亦可以係負數，又或者一個可以擺數字嘅實際位置（例如位址或者變數）可以擺零或者正數，亦可以擺負數。呢種性質主要係影響以二進制格式表示嘅整數資料類型同佢衍生嘅其他資料類型，特別係當牽涉到中低級程式語言同一啲比較低級（即係接近機器嘅實際運作方式）嘅表示法嘅時候（包括網絡協議、檔案格式等等）。

二進制
帶正負號會係一個問題，係因為電腦處理資料係用位元，而一連串嘅位元  直接代表嘅係一個二進制整數值，原則上係 ，亦即係原則上只可能係零或者正數，所以表示負數就要另外諗計。而最常見嘅計就一共有四條，叫原碼（signed binary，又叫 sign–magnitude）、一補碼（中國大陸叫反碼；one’s complement）、二補碼（中國大陸叫補碼；two’s complement）同移碼（offset binary，又叫 excess-n）。
喺個人電腦，一般嚟講用嘅係二補碼。
帶正負號嘅問題基本上並唔影響浮點數；浮點數係一種類似科學記數法嘅形式，喺目前通用嘅標準，正負號同絕對數值分開擺，有啲類似上面講嘅 ｢原碼｣ 表示方法。

Signed binary
Signed binary 或者 sign–magnitude 係指將可以用嘅位元數量預留一個位元表示正定負；方法係用最有效位元（寫出嚟嗰陣寫喺最左便嘅二進制數字）表示正負號（sign），其餘表示實際數值嘅絕對值（magnitude），正負號位元[暫譯]（sign bit）傳統上 0 代表正，1 代表負，不過冇話一定要係咁，呢種方法好處係可以表示負數，唔好處係正數同負數唔可以直接加減。喺呢種方法之下亦會有正零同負零嘅分別；如果有  個位元，可以表示嘅數值係介乎  至  之間。

一補碼
一補碼係指負數用一嘅互補（complement）表示，即係如果負數值嘅位元係 ，就用 表示，好處係可以表示負數，唔好處係正數同負數直接加減可能會得出錯嘅答案。一補碼將可以用嘅位元數量斬半，一半表示帶正號嘅數，一半表示帶負號嘅數，如果有  個位元，可以表示嘅數值亦係介乎  至  之間。
例如，用四個位元嘅一補碼，二進制嘅 0001 係正一，1110 係負一。加埋係 1111，即係負零，冇錯；但係正二（0010）直接加負一（1110）得出 0000（進一），唔啱。

二補碼
二補碼係指負數嘅表示方法係一補碼加一，呢種表示法嘅好處係正負數直接加減唔會錯。二補碼將可以用嘅位元數量斬半，一半表示零或者正數，一半表示負數；如果有  個位元，可以表示嘅數值係介乎  至  之間。
例如，用四個位元嘅二補碼，非負數 0000（零）至 0111（七），負數部分 1000（負八）至 1111（負一）。二進制嘅 0001 係正一，1111 係負一。加埋係 0000（進一），即係零，冇錯；正二（0010）直接加負一（1111）得出 0001（進一），一樣冇錯。

Excess-n
Excess-n 係指數值嘅表示方法係將實際數值偏移一個合理嘅正整數 ，務求最細嘅內碼係零，即係如果實際數值係 ，就用  代表。例如，用四個位元，0000 至二進 1111 正常表示零至十五，但係如果用 excess-3，就表示負三至正十二；又，如果用 excess-10，就表示負十至正五。偏移幾多冇規定，係按需求。如果有  個位元，可以表示嘅數值係介乎  至  之間（｢合理｣ 例如可以係 ）。

二進制編碼十進制
帶正負號嘅問題亦影響到二進制編碼十進制（BCD），但係因為呢種表示方法係十進，表示方法唔會用二補碼，而係用十補碼（ten’s complement）。

十補碼
同二進制嘅情形類似，BCD 嘅十補碼係指負數嘅表示方法係九補碼 加一，而九補碼係指負數用九嘅互補 表示，亦即係如果某負數嘅某位數字係 ，嗰個數位就用  代表。
例如，用八個位元，正二係十六進 02。正一係十六進 01；負一嘅九補碼十六進 98，十補碼 99。正二直接加負一，十六進 02 加 99，得出 01（進一）。

非帶正負號
帶正負號嘅相反叫非帶正負號（英文：unsigned），喺中國大陸叫無符號，指某資料類型淨係可以表示零或者正數，唔可以表示負數。帶正負號同非帶正負號嘅資料唔可以立亂溝亂用；除非隻程式語言識得自動轉，溝亂用會導致計錯數。
獵王

呢篇文 嘅標題——《獵王》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
國際象棋入面，獵王（英文：king hunt）係一種戰術，透過不斷將軍已經暴露咗出嚟嘅王，達至最後將死嘅目的。好多時隻王被逼行到過去對面嗰半嘅棋盤，然後被將死。一個成功嘅獵王通常每步都係強迫（forcing）嘅，對手無辦法重新組織防禦。
呢篇文用代數記譜法嚟記錄步法。

名局
獵王嘅名局有Lasker–Thomas, 1912，去到左邊嘅局面嘅時候，Lasker 行 1.Qxh7+，之後每一步黑棋都係被迫行嘅，最後 8.Kd2 將死。Lasker最後一步可以揀「型啲」嘅 8.0-0-0，一樣都係將死。
abcdefgh8877665544332211abcdefgh1.Qxh7+ Kxh7 2.Nxf6+ Kh6 3.Neg4+ Kg5 4.h4+ Kf4 5.g3+ Kf3 6.Be2+ Kg2 7.Rh2+ Kg1 8.Kd2#
abcdefgh8877665544332211abcdefgh8.Kd2# 之後嘅最終局面
𨳍

𨳍（粵拼：cat6）係粵語粗口五字之一，正寫同原意皆未查明，眾説紛紜。坊間普遍認為佢代表男人下陰嘅全部或者部分，不過佢多數嘅口語用法同性無關。

流行意思
黃霑本《不文集》寫道：「七是大而軟的，故稱大而無當，不靈不活者曰笨七。」家陣好多人視呢句嘢為「𨳍」嘅標準釋義，經常引用佢。
政治諷刺現各種政治宣傳上出名例子有三條「7」戲稱林鄭月娥，有人鬧林鄭佢「柒婆」。carousell有售滙豐靚號銀紙，稱號碼疑似鬧林鄭係「GD」（走狗、死）同埋「76（柒碌、on9）」

個別理論
𡴶／𫵱：彭志銘指其意思為膥袋；個字收錄於馬奕猷戥Theodore F. Wempe嘅《The Student's Cantonese-English Dictionary》、馮田獵嘅《粵語同音字典》同李卓敏嘅《李氏中文字典》。
勢：詹憲慈喺《廣州語本字》話可以指男陰嘅呢個字，經過音轉就得出而家用緊嘅版本。
蔡：黃氏嘅《粵語古趣談三編》推敲，「蔡」可以解「龜」，「龜」又可以表示「陰莖」，因而「蔡」都有「陽具」呢個解法，經音轉得出家陣嘅音。
七／柒：曾焯文認為，據《周易》，數目「七」（同「九」）都係陽物象徵，加上音轉，就形成而家興嗰個音咯。至於「柒」，係「七」嘅大寫。
赤／出／cheat：「赤佬」喺吳語當中經常用嚟鬧人，而「赤」嘅呢種用法唔知點樣傳咗入去粵語道，發音轉變唔大……張濟和推斷「赤」係當中嘅本字，李碧華相信其正寫乃「出」，朱大可認為佢係（英文）「cheat」嘅擬音字。

綜合而言
「𨳍」嘅本字可能指膥袋同㞗之一或者兩樣加埋，又話唔定根本同陰部無關；以上理論，通通錯澌或者多過一套啱，都有可能；有唔同意思嘅兩個甚至更多本字，隨着時間流逝，逐漸俾人撈亂當係一樣都唔出奇。不過無論點樣，自命有教養嘅人，都會對呢類字棹忌，唔畀佢哋登大雅之堂，偏偏所謂市井之徒會慣咗成日求其公開咁講，而且多數用作粗口。於是，長年冇有識之士為呢啲學問著書立説，普羅大眾又懶得深究噉人云亦云，此消彼長之下，到而家可以表達出嚟嘅意思已經變得含糊不清，更係難以考究。

背景介紹
每當想排解有音冇字嘅煩惱，唔理文人定係市井，無論嚴謹查證、穿鑿附會定係求其創作，都會有所依據。

逐個分析
𨳍：此乃近代新造嘅形聲字。呢個字以「門」表形（坊間假設其本字解男子陰。），以「七」表聲（呢個字簡單兼近音。）……其創作原理同其餘四個所謂廣東話粗口字之流行寫法嘅一致。
杘：此乃個別人士憑空杜撰出來穿鑿附會嘅「僞正字」。形——其餘四個所謂廣東話粗口字之大致公認正寫均同佢一樣有「尸」呢個部件。但查證後證明佢唔係「尸」部首，只係「木」部、「尸」聲嘅形聲字。音——孔仲南著嘅《廣東俗語考》寫「杘—音七。」，聲稱發音似乎接近。但有考證指出審音有誤。義——坊間及學界多數假設其本字解男子陰，然而佢哋喺古籍之中耖唔到佐證，唯有作出五花八門嘅揣測……字書寫「杘」解「絡絲車的搖把。」而「墨杘」解「猶豫不前或狡猾無賴。」，冇性嘅意思兼唔算粗俗；彭家發話「杘」解男子陰，不過唔提及何以見得。

「𨳍」字用法
名詞，陰莖嘅意思，量詞係「碌」。例子：
碌𨳍六七吋，隊到好𡳞遠。（碌嘢長達六七吋，延伸到好遠嘅地方。）
形容詞，形容過咗時、好難睇、笨拙嘅形象，又可以指明形容思想，係好鮮明嘅形容用字。例子：
條友好𨳍（嗰個人嘅外表好過時、難睇、笨拙。）
條友啲思想好𨳍（嗰個人嘅思想好過時、笨拙。）
𨳍頭𨳍腦（笨笨拙拙，傻更更嘅。）
𨳍咗！（蠢咗。多數用喺發現自己做咗一件蠢事嘅自嘆。）
𨳍頭皮！（陰莖放喺頭皮上。）
語氣助詞，本身冇意義。可以同「𡳞」、「㞗」、「屄」字互相調換使用。家陣興用個「叉」字嚟代替個「𨳍」字。例子：
玩乜𨳍嘢呀？（「玩夠未呀！？」；有就嚟發難嘅意味。）
邊𨳍個呀？（「究竟邊個呀？」；同上。）
搞乜𨳍呀？（「究竟喺度做乜呀？」；有嫌人阻掟嘅意味。）
點𨳍知！（「我點會知道？」；有真係唔知，要人唔好再問嘅意味。）

助詞例
打𨳍佢！　　將佢打到變成好難睇嘅樣！
其實都係將嗰個人打到好慘嘅詞語，但係如果呢度換咗個「㞗」字，意義層面上就會有少少唔同。箇中嘅學問係於：「前者有着重於得出嚟嘅結果，要打到佢變晒型咁先至肯收手；而後者呢就着重於個過程，總之狠狠咁打佢一餐，令到佢知痛嗌晒救命咁就可以。」由此可見，唔係每個詞語都可以將助語粗口字求其替換使用（可以參照「㞗」字嘅《「㞗」字作助詞用嘅其它例子》）。

形容詞例
貌似北京狗，𨳍到冇人有。　　市井創作俗句之一，即係話：樣貌好似隻北京狗噉，難睇笨拙到冇人比得上。
注：𨳍到冇人有，可以用𨳍到冇朋友 代替（難睇笨拙到識唔到朋友或者由有朋友變成冇朋友）

文法
「𨳍」同「㞗」用法相同，但係根據已故才子黃霑著作《不文集》描述，「𨳍」同「㞗」嘅分別係──「㞗」勃起係硬嘅，而「𨳍」勃起但就係軟嘅。所謂「戇㞗」同埋「笨𨳍」，平時兩個詞語同樣都係形容人愚鈍癡呆嘅，但係實際層次上亦有唔同：前者係指條嘢好易衝動咁胡亂勃起，後者就係連勃起都冇力嘅樣；所謂唔應該硬而硬嘅係「戇㞗」，應該硬但係唔硬嘅就係「笨𨳍」。總括嚟講，「𨳍」係形容呆笨愚鈍嘅粗口專用字。
「𨳍」字係使用率最少嘅廣東粗口字。佢雖然可以作為語氣助詞，一樣係夾雜喺句子裏面，但係好多時讀起上嚟都唔係幾順口。「𨳍」字除咗用嚟做形容詞之外，應用嘅範圍其實唔係多，所以多數俾人用嚟創作一啲市井嘅句子或者俗語。

常見單獨字句應用
𨳍頭／𨳍碌　　指外表過時、難睇、笨吓笨吓嘅人，亦可單單指髮型。
𨳍頭皮　　同樣係對人用嘅詞語，多數指男性，但係侮辱力唔係太強，亦冇一定嘅意思；多數用嚟作為同比較熟朋友嘅玩笑式稱呼。例如：「喂𨳍頭皮，今晚落老蘭蒲預埋你呀！」（喂衰嘢，今晚去蘭桂坊飲酒消遣預埋你嗰份呀！）
笨𨳍／𨳍咕碌　　形容超級笨拙嘅人；「笨𨳍」有時讀／寫歪成笨實避諱。
𨳍棘　　原本係指龜頭同陰莖之間交接嘅凹陷地方，但係呢個詞語就多數用嚟形容超等笨拙嘅人。因為「𨳍棘」呢個位置多數俾包皮遮掩，於是亦可以引申形容嗰啲行為鬼崇古惑，出爾反爾嘅人。
𨳍下𨳍下　　同「㞗下㞗下」同埋「烚下烚下」同樣係指人呆鈍，但係爆得粗口嘅話，啲人多數會用「𨳍下𨳍下」。
切𨳍　　將㞗切咗去。
𨳍是我碌強　　市井創作俗句之一，男性用嚟自誇嘅句子，意思係㞗之中我係最強嘅。
𡳞到用時方恨𨳍　　市井創作俗句之一，意思係話到咗要用㞗嚟做愛嘅時候，先至悔恨自己平時冇乜鍛練，搞到而家抬唔起頭。
切𨳍煲湯派街坊　　市井創作俗句之一，用嚟鬧嗰啲冇咩用嘅人。例句：你都係冇𡳞用㗎啦，不如切𨳍煲湯派街坊好過啦！（睇你做乜都唔掂咁冇鬼用，不如將㞗切出嚟煲湯，然後分畀啲左鄰右里好過啦。）
𨳍𡳞懵懵食甜筒　　市井創作俗句之一，形容好似舔著雪糕咁呆呆鈍鈍嘅人。
吮𨳍　　同「含𡳞」一樣，指口交。
邁達斯

呢幅十九世紀插圖，描繪想像中「邁達斯唔小心將自己個女變咗做一嚿金」嘅情境。
邁達斯（希臘文：Μίδας / Midas），又叫邁達斯國王，係古國佛里幾亞（位於細亞細亞，現處土耳其境內）嘅一位國王。希臘神話有好幾個故仔都係講佢嘅，當中邁達斯國王點石成金嘅故事就好出名，講到佢得到神力，能夠將掂到嘅嘢變做金，佢嘅呢種異能就係所謂嘅邁達斯之觸。
邁達斯相關嘅神話故事廣為人知。就算到咗廿一世紀，都仲係成日有創作人由邁達斯嘅故事嗰度攞靈感，創作電影以及遊戲等唔同媒體嘅作品。

點石成金
呢座古羅馬雕像描繪想像中嘅西勒努斯。西勒努斯係一隻薩佗，同時亦係掌管醉酒嘅天神。
睇埋：迪安尼修斯
有一日，正如古羅馬詩人奧維德喺《變形記》第十一卷所講，迪安尼修斯（掌管酒、果園同豐收嘅天神，有陣時被視為奧林匹斯十二神之一）發現佢嘅老師兼養父西勒努斯失咗蹤。原來西勒努斯飲大咗，醉醺醺噉走嚟走去，畀一班佛里幾亞農民搵到，農民就將西勒努斯帶去見佢哋嘅國王邁達斯（又有版本話西勒努斯喺邁達斯個玫瑰花園度暈低咗）。邁達斯認得佢係邊個，就熱情款待佢，一路用咗十日十夜咁耐嘅時間殷勤招待佛里幾亞，而西勒努斯亦講故事同唱歌，娛樂邁達斯同埋佢啲朋友。到咗第十一日，邁達斯就將西勒努斯帶返去利底亞見迪安尼修斯。迪安尼修斯好滿意，於是就問邁達斯想要咩獎勵。邁達斯開口要求：
「我想要得到點石成金嘅能力，我掂到嘅嘢冚唪唥都變成黃金！」
迪安尼修斯應承咗邁達斯嘅請求。邁達斯得到新能力，急不及待噉想試。佢隨手摸吓一條橡樹嘅樹枝同埋一嚿石頭，兩樣嘢都即刻變成金。邁達斯非常開心，一返到屋企就去佢個玫瑰園，逐一噉去摸玫瑰園入便嘅玫瑰，將啲玫瑰全部變晒做金。不過，得意洋洋嘅邁達斯話咁快就開始後悔：邁達斯吩咐僕人上餐，但係佢發覺就連食物同飲品都係一掂到就變金，佢就開始驚。當中古羅馬詩人克勞狄安就噉講：
「國王邁達斯一開始發現自己掂到嘅嘢會變晒金，就好驕傲得意，但當佢見到自己嘅食物變硬，飲品變成『金色嘅冰』，佢就明白呢種天賦查實係個詛咒。」
喺美國小說家納撒尼爾·霍桑嘅 1852 年版本當中，邁達斯將花園入便啲玫瑰變晒做金之後，佢個女就好唔開心，話啲玫瑰冇晒香味又硬晒，而當邁達斯伸隻手去想安慰個女嘅時候，就一個唔小心將個女變咗做一大嚿金。
邁達斯又驚又後悔，就向迪安尼修斯祈禱，懇求天神破解呢個詛咒。迪安尼修斯聽到佢嘅禱告就答應咗，叫邁達斯走去帕托盧斯河（現時位於土耳其境內）嗰度沖洗，而任何佢放落河水度嘅嘢都會變返原形。邁達斯照做，而當佢掂到啲河水，佢嘅點金能力就流咗入河裡便，河沙都變成金。於是呢個神話故事就做咗一個起源神話，畀古人用嚟解釋點解帕托盧斯河嗰頭有咁多金同琥珀金，亦有用嚟解釋點解利底亞王朝（佢哋聲稱邁達斯係佢哋嘅祖先）咁有錢。
根據亞里士多德嗰個版本，傳說話邁達斯最後因為佢「祈禱無效」而餓死，點金嘅詛咒一直都解除唔到。

驢耳國王
十七世紀一位意大利畫家嘅油畫作品；幅畫描繪國王生咗對驢噉嘅耳仔。
睇埋：國王生咗對驢耳
邁達斯變到憎恨財富同奢華，於是就搬咗去鄉下，成為咗田野同薩佗之神阿潘嘅信徒。
有一次，阿潘好大膽，將自己嘅音樂攞嚟同太陽神阿波羅嘅比較（阿波羅除咗係太陽神，仲掌管埋音樂），然後佢竟然想挑戰阿波羅嚟場音樂比賽。山神特莫洛斯就被選為裁判。比賽開始，阿潘開始吹佢嘅牧笛，用佢嘅鄉土旋律，令到佢自己同埋佢嘅忠實追隨者邁達斯好滿意。然後輪到阿波羅表演，阿波羅彈起佢嘅七弦琴。特莫洛斯諗都唔諗就宣布贏嘅係阿波羅，而在場近乎所有人神都同意呢個決定——唯獨邁達斯表態反對，佢仲質疑判決係咪公正。阿波羅就大發雷霆：
「你嗰對係乜嘢耳仔嚟㗎？！」
結果阿波羅郁手變，邁達斯對耳仔就變咗做驢耳。邁達斯見到自己對耳仔噉嘅樣，就感到好羞恥。及後，邁達斯著起大頭巾或者頭飾嚟遮住佢對耳，但係後嚟畀幫佢剪頭髮嘅人知道咗佢個秘密。理髮師口風唔夠密，佢搵咗笪草地，喺地下掘咗個窿，將邁達斯件事細細聲對住個窿講，然後再將個窿冚埋返。冇幾耐之後，有一大堆怪草由呢個窿嗰個位度生咗出嚟，佢哋仲開始細細聲講個故事，話「邁達斯國王有對驢耳仔」。
有啲版本話，邁達斯覺得自己冇面目見人，所以就飲雄黃（一種好毒嘅物質）嚟自殺。

家世譜系
邁達斯阿爸係凡人國王戈爾迪亞斯（Gordias），而佢阿媽相傳係地母神希栢利（Cybele），亦有版本話佢係戈爾迪亞斯同希栢利領養（而非親生）嘅。有神話傳說話，邁達斯仲係個 BB 嗰陣時，啲螞蟻就將啲食物搬落佢個口，噉就預示佢將來實會發大財。古希臘詩人荷馬（Homer）喺《伊利亞德》入面亦有提過，話邁達斯有個仔叫利梯厄耳塞斯（Lityerses）。利梯厄耳塞斯大個咗，就強逼所有經過佢國家嘅人要同佢比賽收割穀物，輸咗嘅就處死，後尾希臘神話入便嘅大力英雄海格力斯經過佛里幾亞，就誅殺利梯厄耳塞斯。

語文
喺歐美，邁達斯嘅故事好出名，甚至仲有影響現代嘅歐洲語言，例如响廿一世紀初嘅英文，就有一句常用短語叫 Midas touch，句嘢字面意思係邁達斯嘅觸摸噉解，通常係暗指一個人好成功。例句：
上述呢句語句，意思係話大衛事業或者生意好成功，賺到好多錢，彷彿就好似「無論係乜嘢，畀大衛掂到都會變成黃金」噉。

創作
除此之外，希臘神話嘅影響力遍及全世界。有唔少現代嘅虛構故事作品都有由邁達斯嘅故仔嗰度取材。
迪士尼動畫電影《阿拉丁與大盗之王》入便，有一件點金道具叫「邁達斯之手」。
日漫《機動戰士海盜高達 GHOST》當中有一架機體叫做「邁達斯」。
動作冒險遊戲《盜墓者羅拉》：呢隻遊戲其中一關就係叫做「邁達斯宮殿」，呢關講遊戲嘅主角羅拉去到一座神秘嘅古宮殿，宮殿內有一座具有神力嘅雕像，掂到佢對手嘅物件都會變成金，假如羅拉唔小心掂到佢嘅手，就會身體變成黃金死亡。
奇幻咭 game《魔法風雲會》入便有一張咭係建基於邁達斯國王嘅，張咭屬於取材自希臘神話嘅塞洛斯（Theros）環境，黑色，每當佢重置嗰陣就會將場上其他嘢「變成黃金」。
呀噉。
中華統一促進黨

中華統一促進黨，簡稱統促黨，係一個中華民國嘅親共統派政黨  ，支持中國共產黨嘅政治主張，反對台灣獨立同埋臺灣共和國 。該黨以促成一國兩制為宗旨，時不時喺公開活動舉中華人民共和國國旗 。自成立以嚟，該黨捲入咗唔少爭議同埋衝突破壞事件。
2024年11月，統促黨因涉嫌接受中華人民共和國資助並為其發展組織、介入臺灣選舉與犯罪，遭內政部向憲法法庭聲請解散，係臺灣首個因危害國家安全遭主管機關聲請解散嘅政黨。

部分知名度較高人物
張安樂：黑社會。
璩美鳳：擔任發言人，曾經因為性愛光碟事件轟動全台。
謝啟大：前新黨立委同主席，曾經因為將同性戀者比喻為曱甴引起爭議。

2020年中華民國總統副總統及立法委員選舉
2020年，中華統一促進黨喺總統選舉中支持國民黨候選人韓國瑜，另外派出10區域立委候選人同埋7名不分區立委候選人，但全部落選。

犯罪及爭議
有關中華統一促進黨嘅爭議，主要環繞佢嘅親共立場，對香港親民主派人士、台灣綠營人士作出恐嚇，同埋主要成員具有黑社會背景嘅問題。

關於解散中華統一促進黨嘅建議
關於解散中華統一促進黨嘅建議，首先係由喺香港嘅香港前途關注組喺2017年8月18號提出，當時佢哋向台灣嘅關注香港民主連線18名立法委員（皆為時代力量同民進黨立委）發表公開信提出多點要求，包括將中華愛國同心會同埋中華統一促進黨宣告為非法組織，並將所有相關人士逮捕。去到2020年，時代力量就提出預算提案，要求內政部將統促黨移交司法院憲法法庭進行解散程序。
不過，不論是香港前途關注組或是時代力量的建議，當時民進黨政府都未有正面回應。時代力量黨團的提案，甚至遭到當時執政民進黨以64票反對、僅7票贊成而遭否決。而執政民進黨對統促黨一度嘅不作為，亦引起一啲在台香港人嘅不滿，認為民進黨對佢哋申請定居台灣就咁嚴謹，甚至訴諸非常牽強嘅國安理由，另一方面就對統促黨咁寬容。
去到2024年，內政部先正式聲請解散統促黨。時代力量回應內政部2024年行動時，表示強烈支持，更表示「早就該」。
復康聯盟黨

復康聯盟黨係一個台灣親北京派政黨，由屈宏義擔當主席。
2025年1月，屈宏義因為收受中國資金，除咗吸收退役軍人擔任政黨幹部、搵人參選立委，甚至去到AIT以及軍事基地拍照、繪製座標圖交俾中國政府，被檢方依違反《國安法》將屈宏義同另外6人起訴。內政部亦批評，復康聯盟黨嘅行為危害國家安全，將依法聲請解散。
新黨

係中華民國一個統派政黨，前身係中國國民黨喺立法院嘅改革派次級問政團體新國民黨連線，1993年因反對時任國民黨主席李登輝而退出國民黨自立。1994年新黨以制衡兩大黨為號召，同第三勢力結盟，同年12月同中華社會民主黨合併，喺1995年中華民國立法委員選舉獲得122萬票，成為當時具有關鍵影響力嘅第三大黨，並喺1996年同民主進步黨結盟，推動二月政改。
不過之後由於派系鬥爭等原因，喺2000年之後勢力急劇下滑，目前喺台灣已經係一個相當邊緣嘅政黨。
2008年不分區立委選舉，新黨喺區域立委同國民黨合作，得票升至4%。2012年不分區立委選舉，因親民黨嘅選票瓜分導致新黨得票腰斬，得票率唔夠1.5%。2016年不分區立委選舉，新黨獲得510,074票，佔總票數4.18%，回升至第五大黨，雖然仍未攞到國會席次，但可獲得政黨補助款。新黨而家有臺北市議員2席。

理念
新黨主張清廉制衡、公義均富、族群和諧、國家統一，喺中國實現民族統一、民權自主、民生均富嘅三民主義新中國。

傾向中共
近年嚟，新黨同中國共產黨越行越埋，依家嘅新黨支持中共提出嘅一國兩制台灣方案，民間通常視佢哋係親中共嘅政黨。
例如，新黨多名成員（王炳忠、侯漢廷、林明正、王進步等）就被揭發同中國留學生周泓旭有所合作，為中共培植內應勢力，違反台灣國安法。

史
1993年，國民黨入面一班同李登輝唔啱牙嘅人決定另起爐灶，黨名「新黨」係源自佢哋喺國民黨嗰陣嘅次級團體「新國民黨連線」。初時佢哋定位係「第三勢力」，即係獨立於國民黨同民進黨。1994年，新黨同中華社會民主黨、勞動黨、工黨結盟，喺年尾，朱高正嘅中華社民黨同新黨合併。喺呢個時期，新黨發展得唔錯，喺1994年嘅省市長同省市議員選舉，新黨喺台北市議會攞到11席，參選台北市長嘅趙少康，雖然最後輸咗，但係票數已經多過國民黨嘅黃大洲。到1995年嘅立委選舉，新黨攞到21席，當時嘅第一大黨國民黨僅僅過半，新黨就成為議會當中嘅關鍵少數。民進黨嘅施明德更加提出「大和解」，主張同新黨聯手，最後兩黨一齊推動「二月政改」。
到1996年，中華民國第一次總統直選，新黨支持由國民黨出嚟參選嘅林洋港同郝柏村，得票率有14.9%。
1997年，新黨開始內鬥，好多人因為各種原因退黨或者畀人踢出黨，當中嘈得最犀利嘅就係朱高正同郁慕明之間嘅爭拗，到咗1998年立委選舉，新黨議席已經由21席跌到10席，2000年嘅總統大選，新黨派李敖出嚟選，但係新黨好多人都走咗去支持另一個候選人宋楚瑜，後嚟李敖直頭棄選，叫人支持宋楚瑜。選舉之後，宋楚瑜成立親民黨，吸走大量國民黨同新黨嘅立委，新黨從此一蹶不振。
2000年總統大選之後，系出同源嘅國親新三黨為咗對抗民進黨政府，喺立法院度聯手，亦都代表新黨已經放棄第三勢力嘅路線，重新成為泛藍一員。喺之後一年嘅立委選舉，新黨嘅立委只係剩低1席，到2008年，新黨更加一席不保，打後都入唔返立法院，只有2008年同2016年嘅全國不分區票數比較接近當選門檻。
到2020年，新黨嘅不分區得票率得返大概1%，長期領導新黨嘅郁慕明唔再連任，最後選咗吳成典做主席。
喺吳成典做咗主席之後，提出咗「一三五共識」，即係提倡一個中國、三民主義、五權憲法嘅方向，但係發言人王炳忠唔同意，認為係「歷史嘅倒退」，慢慢分裂成「理念派」（郁慕明派，主張紅統、急統）同「選舉派」（親吳成典、趙少康路線），其後曾經受民進黨支持出戰立委選舉嘅前黨員李慶元喺吳成典邀請之下回歸新黨，更加受到郁慕明一干人等抨擊，郁氏更加請辭榮譽主席一職。
2021年1月，新黨第十屆主席改選，吳成典競逐連任，而對手就有曾經代表新黨參選總統，但係連閘都入唔到嘅楊世光，佢被視為係郁慕明路線嘅支持者，最後吳成典以71.34％得票成功連任。
2024年立委選舉，新黨派出有8人嘅不分區名單，排頭位係前監察院院長王建煊；同時新黨又重新派咗2人出選地方選區，分別喺桃園第三區同平地原住民，而新黨嘅市議員侯漢廷就喺台北以無黨籍出選。最終地方選區無人當選，不分區得票更加第一次跌破1%，得返0.29%。
黎葉寶萍

黎葉寶萍，香港親中派政治人。

政治立場同公共事務參與
佢係香港親中派人士。有份贊助慶祝中國65週年嘅官方國慶晚會。
2004年，就平等機會委員會終止聘用余仲賢為行動科總監一事，政府曾經成立獨立委員會調查，委任咗佢做委員會成員。
朱永耀

朱永耀係香港親中派政治人物，中銀國際英國保誠信託有限公司行政總裁。

政治立場
佢係香港親中派一員，支持一帶一路政策。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
劉尚謙

劉尚謙，本名劉睿宸，滿族，臺灣演員，曾參演多部戲劇。前花蓮縣衛生局局長劉貫生嘅仔、前中國電視公司節目部經理王世綱嘅姪子。
2023年，劉尚謙獲復康聯盟黨推薦，以本名劉睿宸登記參選第11屆中華民國立法委員選舉（桃園市第六選舉區），但落敗。喺復康聯盟黨主席屈宏義因為收受中共資金被捕嘅時候，佢被指得到中共資助，不過佢否認。佢甚至話選舉經費都係自己籌募。
黃毅輝

黃毅輝，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
中國禮儀之爭

中國禮儀之爭（粵拼：zung1 gwok3 lai5 ji4 zi1 zang1），係發生於大清康熙年間，羅馬天主教會對於中國傳統祭祖同祭孔儀式係咪能夠畀天主教教義所接受嘅一場爭論。
狹義嘅中國禮儀之爭只係指18世紀初北京，清聖祖康熙皇帝同羅馬天主教教宗之間嘅一場論戰，而廣義就可以從明末天主教耶穌會士始入中國開始計起，直到1939年羅馬天主教宣布廢除以往對中國禮儀嘅禁令，允許中國天主教徒祭祀祖先同埋祭孔嘅儀式為止，有三百幾年歷史。

史
中國禮儀之爭主要包括術語問題同禮儀問題兩部分。術語問題部分主要係討論喺中國應該選用咩中文詞彙嚟表達基督宗教之中對於「神」嘅概念，而禮儀問題部分就討論中國天主教徒可唔可以依傳統進行祭祖祀孔嘅禮儀，同埋呢類禮儀能唔能夠畀基督教神學所容忍。
耶穌會會士覺得祭祖同祭孔儀式並唔係迷信習俗，並且喺一定程度內能夠畀教會所接受，但係多明我會同方濟各會就持相反意見，並將呢個議題提交上羅馬。1645年，傳信部根據多明我會所提交嘅報告，譴責天主教徒參與祭祖祀孔嘅儀式，認為係唔符合天主教教義，即使之後傳信會考慮咗耶穌會方面所提出嘅觀點，但依然喺1656年下令禁止天主教徒參與呢啲儀式。
呢場爭論其後喺歐洲頂尖大學引發廣泛討論，先後有八名教皇以及康熙帝捲入呢場論爭之中，並且引致羅馬教廷嘅反覆干預。直到17世紀末好多多明我會同埋方濟各會傳教士轉而支持耶穌會方面嘅觀點，但仍然冇被羅馬教廷所接受。教宗克勉十一世喺1704年發布禁令，禁止祭祖祀孔嘅儀式，並喺1715年重申禁令。教宗本篤十四世喺1742年又再次重申禁令，並禁止進一步辯論，令爭論告一段落。
直到兩個世紀後羅馬教廷至重新審視問題，喺1939年教宗庇護十二世下令容許天主教徒參與祭孔儀式同在旁出席祭祖儀式。1962年至1965年舉行嘅第二次梵蒂岡大公會議定下教會儀式盡可能容許本土文化禮儀嘅大原則，祭孔祭祖儀式終於畀羅馬天主教教會所認可，為爭議三百多年嘅中國禮儀之爭畫上句號。
聖保羅

聖保羅（葡萄牙文：São Paulo）係巴西聖保羅州首府，巴西第一大城兼最大港口，南美第一大城。

人口
想知多啲：巴西人同巴西嘅人口
Template:歷史人口
聖保羅嘅人口急劇增長。到1960年，佢已經超過里約熱內盧，成為巴西嘅第一大城市。嗰陣時，聖保羅嘅城市化地區已經超出咗市區範圍，擴展到鄰近嘅市鎮，形成一個人口460萬嘅都會區。自1960年以嚟人口繼續增長，不過增長率有所放緩。
2013年，聖保羅係巴西同南美洲嘅第一大城市。根據2010年IBGE人口普查，聖保羅市嘅人口有11,244,369人。葡萄牙語仍然係最廣泛使用嘅語言，聖保羅係葡萄牙語世界最大嘅城市。
2010年，聖保羅有2,146,077對異性伴侶同7,532對同性伴侶。聖保羅嘅人口中52.6%係女性，47.4%係男性。2022年人口普查發現有6,214,422人係白種巴西人（54.3%），3,820,326人係帕爾多（多種族）人（33.4%），1,160,073人係黑人（10.1%），238,603人係亞洲人（2.1%），同17,727人係巴西原住民（0.2%）。

巴西原住民
  
0.2%
聖保羅被視為巴西最多元文化嘅城市。從1870年到2010年，大約有230萬移民從世界各地來到呢個州。意大利社區係最強大嘅社區之一，遍布全市。喺1200萬聖保羅居民中，有50%（600萬人）有完整或部分嘅意大利血統。聖保羅嘅意大利後裔比任何意大利城市都多（意大利最大嘅城市係羅馬，人口280萬）。
主要嘅族群，考慮整個都會區嘅話，有：600萬意大利裔巴西人， 300萬葡萄牙裔巴西人， 170萬非洲裔巴西人， 100萬阿拉伯裔巴西人， 66.5萬日裔巴西人， 40萬德裔巴西人， 25萬法裔巴西人， 15萬希臘裔巴西人， 12萬華裔巴西人， 12-30萬巴西嘅玻利維亞人， 5萬韓裔巴西人，同8萬巴西嘅猶太人。
意大利移民喺移民旅館，約1890年
自由區係聖保羅嘅日本城
聖保羅葡萄牙之家總部
龐雷蒂羅嘅猶太移民紀念館展示嘅猶太移民照片
時至今日，意大利人仲聚居喺畢茲加區、布拉斯區同莫卡區等街區，搞慶祝同節日活動。喺二十世紀初，意大利語同佢嘅方言幾乎同葡萄牙語一樣喺市內廣泛使用，影響咗今日聖保羅方言嘅形成。六千間pizzeria每日生產大約一百萬個pizza。巴西有最多意大利裔人口嘅國家，而聖保羅係世界上意大利後裔最多嘅城市。
葡萄牙社區都好大；估計有三百萬聖保羅人有葡萄牙血統。猶太社區有超過8萬人，主要集中喺伊真奧玻利斯區同龐雷蒂羅區。
由十九世紀到二十世紀上半葉，聖保羅仲接收咗德國移民（而家嘅聖阿馬羅區），西班牙人同立陶宛人（喺維拉澤利納區）。
直到1920年，有1,078,437個意大利人來到聖保羅州。1887年至1902年期間嚟到嘅移民中，63.5%係嚟自意大利。1888年至1919年間，44.7%嘅移民係意大利人，19.2%係西班牙人，15.4%係葡萄牙人。1920年，聖保羅市接近80%嘅人口係由移民同佢哋嘅後代組成，而意大利人就佔咗男性人口嘅一半以上。嗰陣時，聖保羅州長話「如果聖保羅每間屋嘅屋主喺屋頂掛起原籍國旗，從高處望落去聖保羅就會好似一個意大利城市。」1900年，一個離開咗聖保羅20年嘅專欄作家寫道：「嗰陣聖保羅仲係一個正宗嘅保利斯塔城市，而家佢已經係一個意大利城市。」
聖保羅都係日本社區最大嘅地方，僅次於日本。1958年，人口普查統計到城市入面有12萬日本人，到1987年已經增加到32.6萬，聖保羅州其他地區仲有17萬。截至2007年，聖保羅日裔人口已經超過整個秘魯同所有美國城市嘅日裔人口。
聖保羅大學（USP）進行嘅研究顯示咗呢個城市嘅高度族裔多元化：當問及佢哋係咪「外國移民嘅後代」時，81%嘅學生回答「係」。主要報告嘅祖先包括：意大利人（30.5%）、葡萄牙人（23%）、西班牙人（14%）、日本人（8%）、德國人（6%）、「巴西人」（4%）、非洲人（3%）、阿拉伯人（2%）同猶太人（1%）。
呢個城市曾經因為經濟強勁同係大多數巴西公司嘅總部而吸引咗大量嚟自巴西各地，甚至外國嘅移民。聖保羅而家都接收緊嚟自海地同好多非洲同加勒比海國家嘅移民。呢啲移民主要集中喺聖保羅中心區嘅塞廣場、格利塞里奧同安昂加巴烏山谷。
自十九世紀開始，人哋就由巴西東北部移居到聖保羅。呢股移民潮喺1930年代大幅增加，之後幾十年仲繼續好大。土地集中、鄉村地區現代化、工作關係改變同乾旱周期都刺激咗移民。最大嘅東北部移民聚居區喺塞/布拉斯地區（包括布拉斯區、龐雷蒂羅區、坎布西區、帕里區同塞區）。喺呢個地區，佢哋佔總人口嘅41%。

都會區
内文：大聖保羅同聖保羅大都會
夜晚嘅大聖保羅衛星圖
「Grande São Paulo」（「大聖保羅」）呢個籠統嘅詞有好多種定義。法律定義嘅「聖保羅都會區」（Região Metropolitana de São Paulo）總共包括39個市鎮，總人口2110萬<ref name="bra">根據"Informações Básicas das Regiões Metropolitanas Brasileiras". Obervatorio das Metropoles. 原先內容歸檔喺7 October 2011.列出嘅組成市鎮。

氣候
聖保羅屬副熱帶濕潤氣候，夏季炎熱多雨，冬季清涼少雨。
芒果樹

芒果（粵拼：mong4*1 gwo2；學名：Mangifera indica）；重可以寫成杧果（同「芒果」兩個字同音）；俗名係扁桃果（bin2 tou4 go2）；第個名係綠化杧（luk6 faa3 mong1）、望果（mong6 gwo2）、蜜望（mat6 mong6）；佢係漆樹科芒果屬嘅一種常綠喬木兼生果。原產地喺印度同馬來西亞等中南半島地區、孟加拉，而家喺熱帶同亞熱帶地區入面就成日見到佢。呢樖嘢既成日有「熱帶果王」嘅名同時，又係一樖鄉土樹種。

敘述
喺樹上未熟嘅芒果
喺生嗮花嗰時嘅芒果樹
芒果嘅花
大部分嘅芒果樹一般喺35～40 m（115～131 ft）咁高，而且重有10 m（33 ft）到嘅圓冠響度。呢啲樹都係長生植物。喺6 m（20 ft）深嘅泥嗰度重有直根嘅分佈。另外，呢樖嘢嘅根系好大，而且啲樹重喺幾呎深嘅泥度識傳輸啲穩定嘅根落去嘅。而啲葉喺常綠，細兼有交叉式生，有15～35 cm（5.9～13.8 in）長，喺啱啱生嗰時係粉橙色。而啲花係圓錐花序，長度有10～40 cm（3.9～15.7 in）到，每隻花都有5嚿5～10 mm（0.20～0.39 in）長嘅花瓣響度，而且啲花生到好似啲鐘蘭啲花噉。而佢嘅果一般喺夏天出嚟，大概有400個品種到，而且都係一吓出兩隻嘅芒果一般喺出咗果之後3——6個月先至熟。
而佢啲生果品種有唔同嘅曬士同顏色，有綠、黃、橙、紅嘅品種。個樣係有啲相橢圓形，喺果肉啲表面係冇咁易分開嘅，而且佢啲果肉又靚又甜。佢嘅果入面重有好多粒好細嘅核響度，長度大概4～7 mm（0.16～0.28 in）到，而闊度大概1～2 mm（0.039～0.079 in）到。雖然話係街市入面買嘅芒果入面啲核係重未發芽嘅，但係佢有好勁抽嘅植物生長性，而且都好頑強吓，不過佢遇到超乾燥或超凍嘅天氣就冇得生喇。

形態
高度：10——20m
樹皮：灰啡色兼冇毛
葉：好似啲牛皮噉嘅質量，一般生喺枝頂。
花：細兼淡黃色
果：生嗰陣係綠色，熟咗嗰陣係黃色。
生長嘅速度：好快

用途
佢冇乜點要求種植嘅條件，成日用嚟搞道路嘅綠化同庭院嘅造景植物。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
芒果唔單止可以用嚟做水果，亦至可以用嚟做藥。因為佢嘅果肉有好豐富嘅維他命A、C同D、醣類、繕食纖維、葉酸、鈣、磷、鐵、鉀、鎂等微量元素。可以抑制腦細胞死亡，如估食凍咗嘅芒果重可以降低神經壓力。喺中醫角度嚟講，佢有清熱、防嘔、解渴同埋除暈浪等功效。但係有急性或慢性腎炎嘅病人千祈冇食。
樹皮：醫內出血、痢疾同喉嚨痛。
葉：校返啲齒齦同防止瘌嚫。

有關嘅書
芒果的药用价值
馮明珠，1994，《知道了：硃批奏摺展》，國立故宮博物院出版。
《臺灣蔬果實用百科第三輯》，薛聰賢 著，薛聰賢出版社，2003年
表面紋理

表面紋理（英文：surface finish）係物質界面嘅性質，由地形（lay）、表面粗糙度（surface roughness）、起伏度（waviness）呢三個特徵嚟定義。當個表面唔係理想嘅光滑平面，而係有局部嘅細微偏差嘅時候，呢啲偏差就組成咗表面紋理。
表面紋理係決定摩擦力嘅重要因素，仲可以喺層間滑動嘅時候傳遞層嘅信息。關於唔同滑動條件下表面紋理對摩擦力同磨損嘅影響，已經有好多研究。表面紋理可以係各向同性嘅，都可以係各向異性嘅。當表面具有某啲紋理嘅時候，喺滑動中可以睇到黐滑摩擦現象。
拼貼畫

拼貼畫（粵音：ping3 tip3 waa2）係用黐膠將實物貼喺畫面上嘅一種做法，仲有佢獨特嘅繪畫意義。
拼貼有時會包括雜誌同報紙嘅剪報、絲帶、油漆、彩色或手工紙片、其他藝術品或文字嘅一部分、相片或者其他嘢，然後將佢哋黐喺一張紙或者畫布上面。拼貼嘅起源可以追溯到幾百年前，但係呢種手法喺20世紀初作為一種新嘅藝術形式重新出現。
呢個手法係由1911年喬治·布拉克發明，1919年喺德國嘅包浩斯（Bauhaus）由沃爾特·格羅佩斯（Walter Gropius）教授推廣，之後就傳到美國同日本等國家。因為有佢獨特嘅繪畫意義，所以同一般嘅「剪畫」「貼畫」唔同。

感觀效果
令睇嘅人摸唔著頭腦，覺得難解又奇怪。等觀眾諗「呢個係咩意思呢？有咩意義存在呢？有咩用呢？」咁樣嘅問題。

立體派
主要係發揮同保存繪畫嘅技巧同內容，將所有嘢打散，然後再組合返，提高繪畫上嘅造型意義、顏色嘅變化，注重對象「質感」嘅表現，希望捕捉到繪畫嘅效果，提高畫面效果，有佢嘅繪畫價值。最常見係貼紙張或者報紙。立體派始祖係世界知名畫家喬治·布拉克（Georges Braque），1911年因為受壁紙嘅啟發而流傳到今日。

超現實派
係一種有建設性同帶有文學意義嘅藝術，主要係提高文藝嘅效果，想透過貼喺畫面上嘅物質，形成一種語言，構成一種文學內容，或者將畫面變成造型或者裝飾嘅作用。貼上去嘅嘢，成日都喺畫面上佔有一個對象嘅位置。形式同主題嘅意義都會因為貼嘅物質而有唔同。係畫面構成美嘅發展。
Pinterest

Pinterest 係一個流行嘅社交媒體平台，專注於視覺內容分享同靈感發掘。呢個平台喺2010年由Ben Silbermann、Paul Sciarra同Evan Sharp創立，目標係幫助用戶透過「圖釘（pins）」將靈感整理同儲存喺個人化嘅「圖板（boards）」上。Pinterest嘅名字來自英文單字「pin」同「interest」嘅結合，強調用戶可以釘選自己感興趣嘅內容。
喺Pinterest上，用戶可以發現同收藏各種類型嘅內容，包括時尚、家居設計、食譜、旅遊靈感、藝術創作同手工DIY等。每張圖片或者影片都可以加入相關標題、描述同鏈接，方便其他用戶瀏覽同跳轉至來源網站，獲得更多資訊。呢種以視覺為主嘅呈現方式令Pinterest成為一個強大嘅靈感來源，特別受創作者、設計師同小型企業嘅歡迎。
Pinterest嘅操作簡單直觀，用戶只需建立帳戶，就可以瀏覽其他用戶分享嘅內容，或者自己上傳圖片。用戶可以根據興趣創建主題圖板，例如「婚禮靈感」、「簡約室內設計」或者「健康食譜」，再將相關內容釘選喺呢啲圖板上。除此之外，Pinterest亦有智能推薦功能，根據用戶過往嘅興趣推送可能感興趣嘅內容。
心情板

心情板（粵拼：sam1 cing4 baan2；譯自英文：mood board）係設計用嘅一種工具，設計者有樣嘢想設計，於是佢就收集各種嘅設計元素，設計元素可以係圖片、顏色、紋理、字體等等，然後佢再將呢啲元素砌埋一齊，形成好似一幅拼貼畫噉。佢噉做用意係想望住呢啲有共通點嘅嘢，捕捉想設計嗰樣嘢嘅「精髓」。

主要嘅應用
設計衫用嘅心情板
睇埋：概念
心情板有助傳達想要嘅外觀、感覺或者風格，而且仲可以喺創作過程中成為靈感來源。簡單嚟講，心情板唔單止可以用於設計，仲可以用嚟做視覺工具，快速噉將一個概念嘅整體「感覺」傳達俾其他人睇。喺創作過程中，心情板可以平衡協調同創意，仲可以確保設計團隊成隊人喺工作過程中對佢哋手上嘅工作有一致嘅理解。
譬如依家做電子遊戲設計，要設計遊戲世界入便嘅鬼屋，設計師嘅心情板可能會包含以下呢啲元素：
視覺參考：一拃相，影到破舊嘅屋、又黑又窄嘅走廊、同埋哥德式建築。
顏色配搭：黑、灰同深紫嘅色調，再加埋陰森嘅綠光或者紅光。
紋理：蜘蛛網、腐爛嘅木頭、剝落嘅牆紙，鋪晒塵嘅傢俬嘅質哋。
氣氛靈感：有霧嘅森林、陰森氣氛，同埋描繪鬼影嘅靈異相。
唔同嘅設計領域都有機會用到心情板，例如平面設計、攝影、用家介面設計、時裝設計、室內設計... 等都可以用。而且就算唔係專業設計師，都可以會用心情板實現一啲個人目標，好似想裝飾自己間房，或者想理解自己嘅衣著可以傳達咩氣質... 呀噉。除此之外，作家亦可以用心情板嚟解釋寫作風格，或者展示虛構故仔嘅場景。
心情板仲可以用落營銷嗰度，做品牌設計等嘅工作，例如廣告同品牌塑造，都成日會設計圖像。心情板可以確保創意團隊對要設計嘅嘢理解一致，同時又符合品牌想向外界展示嘅形象。

實體定數碼
喺廿一世紀初，心情板可以分兩種。
實體心情板
製作心情板可以用實體嘅材料，用手術刀切割，仲可以噴膠貼上剪裁好嘅素材。紙皮、紙同軟木板都可以做心情板嘅底板。設計者可以貼好多圖像上去，用相、概念圖、貼紙、雜誌圖片、原創藝術品、原創相同布料嚟裝飾，仲有其他任何能夠啟發創作者嘅裝飾物。心情板可以有唔同嘅形狀同大細。
數碼心情板
以數碼形式整嘅心情板易啲改同埋做協作。數碼心情板可以用設計軟件嚟整，例如 Adobe Express 呀噉，或者喺網上通過 Pinterest 之類嘅網站製作。呢啲平台嘅用戶經常會用其他人喺網上分享嘅圖，創造一啲可能唔能夠用身邊實物造嘅願景。
吳建東

吳建東係香港親中派人士，屬於就是敢言嘅成員。

政治立場
佢嘅政治立場係親中派。
佢曾經公開支持喺香港反送中運動入面被指濫用暴力嘅香港警察，仲話香港警隊永遠是香港街頭那最美麗嘅風景線。
佢曾經參與公開聯署支持北京未經諮詢或香港人同意，強行訂立嘅《港版國安法》。
佢主張香港應該儘快為23條立法，並且推廣國歌教育同愛國教育。
佢強烈反對台獨，仲形容台灣總統賴清德會將自己送上死路。
李賢義

李賢義，香港親中派政治人物。信義玻璃創辦人兼董事局主席。

政治立場
佢係香港親中派一員，曾經呼籲人參與設立政治篩選並大幅度削減直選議席嘅2023年香港區議會選舉。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。

家庭
李聖根係佢個仔，李培埡係佢個女。
李培埡

李培埡（Lee Pui Ah）係香港親中派人士，香港富保有限公司董事局主席。

家庭
佢老豆係李賢義。

政治立場
佢嘅政治立場係親中派。曾經發起並籌辦香港深圳青年總會。
佢一向主張愛國主義教育，並曾經呼籲人參與設立政治篩選並大幅度削減直選議席嘅2023年香港區議會選舉。